14/03/2013 | Administración LocalMunicipal
Fene
Secretaría
Normas de IT

Faise público que o Pleno de Fene en sesión plenaria de 11.10.2012 adoptou o seguinte acordo sobre o establecemento de límites para o pago da incapacidade temporal e accidentes de traballo dos traballadores municipais: “Primeiro.- O Concello de Fene, no ámbito das súas competencias, e de acordo co establecido no artigo 9 do Real Decreto-lei 20/2012, complementará a partir do día 15/10/2012, as prestacións que percibirá o persoal funcionario incluído no Réxime xeral da seguridade social e o persoal laboral ao seu servizo nas situacións de incapacidade temporal, de acordo co seguinte detalle: 1.1.- Aboarase un complemento, ata alcanzar o 100% das retribucións que se veñan percibindo no mes anterior ao de causarse a incapacidade, dende a data de inicio, nos supostos de incapacidade temporal por continxencias profesionais, así como nos supostos de incapacidade temporal por continxencias comúns xerados por: - Hospitalización, e incapacidade transitoria derivada da mesma - Intervención cirúrxica e recuperación postoperatoria - Lesións graves ou enfermidades incapacitantes debidamente acreditadas mediante o correspondente informe/parte médico oficial. - Enfermidades recollidas no anexo do Real Decreto 1148/2011, de 29 de xullo, para a aplicación e desenvolvemento, no sistema da Seguridade Social, da prestación económica por coidado de menores afectados por cancro ou outra enfermidade grave Igualmente, o persoal municipal tamén percibirá un complemento á prestación económica que perciba ata acadar o 100% das retribucións nas situacións de: - Maternidade. - Risco por embarazo. - Risco durante a lactancia natural. - Paternidade. - Incapacidade por enfermidade común, durante o embarazo, e derivada de dita situación de embarazo; para isto deberase presentar, xunto co parte de baixa, un informe médico que acredite que a enfermidade é consecuencia directa do embarazo ou que se deriva do mesmo - Incapacidade Temporal sen hospitalización provocada por enfermidades/patoloxías crónicas, dexenerativas, irreversibles e/ou incurables. Neste caso, se require a existencia de diagnóstico/informe médico oficial que acredite que as situacións de incapacidade temporal se derivan de ditas enfermidades/patoloxías 1.2- Nos restantes casos de incapacidade temporal que se derive de continxencias comúns o complemento calcularase de conformidade coas seguintes regras: a) Dende o primeiro día da situación de incapacidade temporal ata o terceiro día, inclusive, aboarase un complemento ata acadar o 50% das retribucións que se viñan percibindo no mes anterior ao de causarse a incapacidade. b) Dende o cuarto día da situación de incapacidade temporal ata o vixésimo día, ambos inclusive, aboarase un complemento ata acadar o 75% das retribucións que se viñan percibindo no mes anterior ao de causarse a incapacidade. c) A partir do vixésimo primeiro día, inclusive, aboarase un complemento ata acadar o 100% das retribucións que se viñan percibindo no mes anterior ao de causarse a incapacidade. Segundo.- En todo o non contemplado, de xeito específico, nas presentes normas, deberase estar ao previsto, ao respecto desta materia, no referido RDL 20/2012, de 13 de xullo, así como na restante normativa que, en cada momento, resulte de aplicación. En todo caso, no tocante á normas de tramitación que deban rexer a aplicación práctica do réxime retributivo, en situación de incapacidade temporal, que se ven de clarificar, estarase ao disposto nas Instruccións emitidas pola Dirección Xeral de Función Pública da Xunta de Galicia, con data de 7 de maio de 2012, sobre aplicación dos complementos de incapacidade temporal. Instruccións que, en calquera caso, resultarán aplicables mentres non se elaboren, no propio Concello, unhas propias e específicas, ou ata que, de ser o caso, deban ser substituídas por outras que, por aplicación das previsións normativas vixentes en cada momento, resulten de obrigado cumprimento. Terceiro.- Enténdense suspendidos os artígos correspondentes do Acordo do Personal Funcionario e Convenio Colectivo que contradigan o contido do presente acordo, sin perxuizo de que, nun momento posterior se proceda á modificación dos mesmos. Cuarto.- Publicar este acordo no Taboleiro de Edictos da Casa do Concello Quinto.- Dar conta aos representantes sindicais dos traballadores.” Fene, 1 de marzo de 2013 O alcalde Gumersindo P. Rocio Socorro Buciuta Boukichou